[{"text_idx": "#000003", "text": "Eesti noorsportlased saavad kandideerida stipendiumile"}, {"text_idx": "#000005", "text": "ERGO kindlustus annab koosto\u0308o\u0308s Eesti Olu\u0308mpiakomiteega va\u0308lja noorte sportlaste stipendiumi, kokku 25 000 eurot."}, {"text_idx": "#000006", "text": "Ta\u0308navu jagatakse toetust juba kaheksandat korda, varem on sellest abi leidnud na\u0308iteks Budapesti MM-il vo\u0303imsate tulemustega sa\u0308ranud ku\u0308mnevo\u0303istlejad Janek O\u0303iglane ja Johannes Erm."}, {"text_idx": "#000007", "text": "\"Eesma\u0308rk on toetada noorte atleetide jo\u0303udmist sporditeekonnal ja\u0308rgmisele astmele ning aidata seela\u0308bi kaasa, et nendest kasvaksid eeskujud ka teistele lastele ja noortele,\" u\u0308tles ERGO Eesti juht Marek Ratnik."}, {"text_idx": "#000009", "text": "Mo\u0308o\u0308dunud aasta suur taotlejate hulk ja va\u0308ga po\u0303hjalikult koostatud avaldused na\u0308itasid, et ERGO stipendium on noortele sportlastele oluline tugi. Selleks, et ka noorematel sportlastel oleks vo\u0303imalik stipendiumile kandideerida, on sel aastal alumiseks vanusepiiriks 16 aastat, mitte 18, nagu varasematel aastatel."}, {"text_idx": "#000010", "text": "Eesti Olu\u0308mpiakomitee tippspordiprojekti Team Estonia koordinaator Raido Mitt u\u0308tles, et stipendium on hea vo\u0303imalus anda hoogu juurde alles karja\u0308a\u0308ri alustavatele sportlastele."}, {"text_idx": "#000011", "text": "\"Tublide noorsportlaste toetamine ja nende ma\u0308rkamine on esmata\u0308htis ning ERGO toetus aitab noorte ja Eesti spordi arengule palju kaasa. Tippspordi konkurents on meeletult tihe ning la\u0308bilo\u0308o\u0308miseks tuleb juba noores eas spordile vo\u0303imalikult professionaalselt pu\u0308henduda, millele iga selline toetus olulisel ma\u0308a\u0308ral ka kaasa aitab,\" u\u0308tles Mitt."}, {"text_idx": "#000012", "text": "2022. aastal pa\u0308lvisid stipendiumi u\u0308heksa individuaalsportlast ja so\u0303udjate paar. U\u0308he laureaadi, maastikurattur Joosep Mesi so\u0303nul kasutas ta raha 2023. hooaja ettevalmistuslaagri jaoks Hispaanias, mis kestis kuu aega ning sisaldas peamiselt pikki n-o\u0308 po\u0303hja ladumise trenne. \"Iga usin noorsportlane vajab tuge, et pu\u0308rgida maailma tippu. Selleks ongi ERGO noorsportlase stipendium, mis aitab eesma\u0308rkidele sammu vo\u0303rra la\u0308hemale,\" u\u0308tles Mesi. \"Ratturite puhul on talvel soojas kliimas treenimine ja elamine must be,\" lisas Mesi."}, {"text_idx": "#000014", "text": "Stipendiumi eesma\u0308rk on toetada lootustandvate noorte sportlaste ettevalmistust ja osalemist rahvusvahelistel vo\u0303istlustel. Stipendium on sihtotstarbeline ja mo\u0303eldud treening- ning vo\u0303istluskulude vo\u0303i spordivahendite soetamise katteks. Sel aastal antakse va\u0308lja ka eristipendium \"Minu esimene sponsor\" ja oma lemmiku valimisel saab so\u0303na sekka o\u0308elda ka rahvas."}, {"text_idx": "#000017", "text": "Eesti rannakoondis sai ku\u0308mnenda koha ma\u0308ngus viimasel minutil Tu\u0308rgist jagu"}, {"text_idx": "#000019", "text": "Etioopialanna purustas Berliinis naiste maratoni maailmarekordi"}, {"text_idx": "#000020", "text": "Maailma koondis loovutas Laveri turniiril eurooplastele u\u0308he mats\u030ci"}, {"text_idx": "#000021", "text": "Neli va\u0308ravat lubanud Juventus tundis sel hooajal esimest korda kaotusvalu"}, {"text_idx": "#000027", "text": "Miks ku\u0308mnevo\u0303istlus Eesti sportlastele ja publikule meeldib?"}, {"text_idx": "#000028", "text": "Kristin Kuuba MM-ist: on vaja edasi to\u0308o\u0308tada, ku\u0308ll need vo\u0303idud ka tulevad"}, {"text_idx": "#000041", "text": "Tattar to\u0303usis kettagolfi suurturniiril teiseks"}, {"text_idx": "#000047", "text": "Toobal: u\u0308ks sidema\u0308ngija peab kerkima esile ja vo\u0303tma vastutuse"}]